GARIS PANDUAN HIBURAN DALAM ISLAM 


1. TUJUAN 


Garis Panduan Hiburan Dalam Islam ini disediakan untuk memberi panduan kepada 
pihak yang terlibat dalam industri hiburan merangkumi nyanyian, muzik, tarian dan lain- 
lain. Garis Panduan ini juga akan dijadikan rujukan dan panduan kepada masyarakat 


awam yang menyertai persembahan rancangan hiburan. 


2. PENDAHULUAN 


2.1. Pada dasarnya Islam mengharuskan hiburan kerana ia menjadi sebahagian 
daripada fitrah kehidupan manusia. Ini berdasarkan kepada hadis Rasulullah s.a.w. 
yang diriwayatkan daripada Aisyah r.a yang bermaksud: 


“Sesungguhnya Abu Bakar masuk kepadaku, sedang di sampingku ada dua 
gadis hamba daripada orang Ansar sedang menyanyi dengan nyanyian yang 
dinyanyikan oleh orang Ansar pada hari peperangan Bu'ath. Aku berkata, kedua- 
dua orang ini bukanlah penyanyi. Abu Bakar berkata, adakah di rumah nabi ini 
terdapat serunai syaitan? Sedangkan pada hari ini adalah hari raya idul fitri. 
Rasulullah bersabda, wahai Abu Bakar, sesungguhnya setiap kamu ada hari 
rayanya dan ini adalah hari raya kita.” (Riwayat Ibnu Majah) 


Berdasarkan Hadis tersebut, nyatalah bahawa hiburan yang menghiburkan jiwa serta 
menenangkan hati diharuskan oleh Islam. Ini dinyatakan oleh al-Syeikh Yusuf al- 
Qardhawi bahawa antara hiburan yang dapat menghibur jiwa, menenangkan hati serta 
menyedapkan telinga adalah nyanyian. Hiburan nyanyian ini diharuskan oleh Islam 
dengan syarat ia tidak dicampuri kata-kata kotor,keji atau yang boleh 
memberangsangkan kepada perbuatan dosa. (al-Halal wa al-Haram fi al-Islam, hal. 
273). 


2.2 Dalam membincang isu ini, Muzakarah Jawatankuasa Fatwa Kebangsaan Bagi Hal 
Ehwal Agama Islam Malaysia dalam persidangan kali ke-2 pada 12 — 13 Mei 1981 telah 
membuat keputusan seperti berikut: 


Mukasurat 1 


a) Nyanyian yang senikatanya baik, tidak lucah, tidak biadap dan tidak 
mendorong kepada maksiat[1], tidak bercampur gaul antara lelaki dengan 
perempuan dan tidak membawa kepada fitnah|2) adalah harus; 


b) Jika nyanyian senikatanya tidak baik, lucah, biadap, mendorong kepada 
maksiat, bercampur gaul lelaki dengan perempuan dan membawa kepada 
fitnah maka nyanyian itu adalah haram, 


c) Pancaragam yang melalaikan[3] hukumnya haram: 


d) Mendengar nyanyian dan pancaragam adalah harus dengan syarat 
senikatanya baik, tidak lucah, tidak biadap, tidak bercampur lelaki dengan 


perempuan dalam keadaan yang tidak menimbulkan fitnah; dan 


e) Menyanyi untuk menimbulkan semangat jihad adalah harus. 


3. KANDUNGAN GARIS PANDUAN 


3.1 Garis panduan ini mengandungi perkara-perkara berikut: 
3.1.1 Takrif 
3.1.2 Program Hiburan 
3.1.3 Persembahan Muzik 
3.1.4 Lirik Lagu 
3.1.5 Persembahan Artis 
3.1.6 Persembahan Tarian 
3.1.7 Tanggungjawab Penganjur 
3.1.8 Kesimpulan 


3.2 Takrif 


3.2.1 Hiburan 


Maksud hiburan ialah sesuatu (perbuatan, benda dll) untuk 


menghiburkan (menyenangkan, mententeramkan) hati. (Kamus Dewan). 


Means 


3.2.2 Nyanyian 
Maksud nyanyian ialah gubahan muzik yang dilagukan dengan suara. (Kamus 
Dewan). 


3.2.3 Muzik 
Maksud muzik ialah gubahan bunyi untuk memperoleh keindahan bentuk 
dan pernyataan perasaan. (Kamus Dewan). 
3.2.4 Tarian 
Maksud tarian ialah gerakan badan serta tangan dan kaki berirama mengikut 
rentak muzik. (Kamus Dewan). 
4. GARIS PANDUAN 
Garis panduan yang memisahkan sama ada hiburan itu boleh atau sebaliknya menurut 
Islam adalah sejauh mana hiburan tersebut mencapai maksud dan prinsip Islam yang 
menekankan ke arah kesejahteraan umat manusia. Antara garis panduan tersebut 
adalah seperti berikut; 
a) Program Hiburan 


i. Bermatlamatkan kebaikan dan kesejahteraan. 


ii. Diadakan di tempat yang bersesuaian supaya tidak mengganggu 


ketenteraman awam dan orang ramai. 


iii. Mengambilkira masa yang bersesuaian dengan sensitiviti masyarakat dan 


ajaran Islam. 


iv. Tidak disertai oleh perbuatan-perbuatan haram atau maksiat. 


v. Tidak mengandungi acara yang bersifat provokasi yang boleh menimbulkan 


sikap prejudis atau permusuhan. 


Mukasurat3 


vi. Tidak mengandungi unsur-unsur pemujaan atau penyembahan yang 


bertentangan dengan ajaran Islam. 


b) Persembahan Muzik 


i. Tidak menimbulkan gerakgeri liar. 


ii. Tidak mendorong kepada perbuatan maksiat. 


iii. Tidak melalaikan. 


c) Lirik 


i. Kalimah syahadah dalam bahasa Arab hendaklah disempurnakan. 


ii. Tidak mengandungi sebutan yang boleh membangkitkan nafsu syahwat, 


perkataan lucah, menggambarkan arak, dan memberi perangsang melakukan 


dosa. 


iii. Tidak mengandungi unsur-unsur pemujaan kepada makhluk dan peribadi. 


iv. Tidak mengandungi ungkapan-ungkapan yang melanggar adab kesopanan 


dalam Islam. 


v. Tidak mengandungi ungkapan yang melanggar akidah dan syariat Islam. 


vi. Tidak mengandungi unsur mengutuk nasib dan lucah. 


vii. Tidak mengandungi unsur menghina, mengaib, mencaci, memfitnah dan 


seumpamanya. 


viii. Tidak boleh menjadikan teks al-Quran sebagai lirik. 


d) Persembahan Artis 


Mukasurat4 


i. Berinteraksi dengan penonton secara sopan dan disertai kata-kata yang boleh 


membina nilai-nilai kemanusiaan. 
ii. Berpakaian kemas, sopan serta tidak memakai pakaian yang boleh 
mendedahkan diri kepada eksploitasi penonton dan tidak bercanggah dengan 


kehendak Islam. 


iii. Tidak melakukan gerak geri dan perkataan yang boleh menimbulkan 
perasaan yang mendorong kepada maksiat dan menghina Islam. 


iv. Tidak mengucapkan kata-kata yang menggalakkan perbuatan maksiat atau 


menghina agama Islam. 

e) Persembahan Tarian 
i. Berpakaian kemas, sopan serta tidak memakai pakaian yang boleh 
mendedahkan diri kepada eksploitasi penonton dan tidak bercanggah 
dengan kehendak Islam. 


ii. Gerak tari yang dipersembahkan tidak menimbulkan fitnah. 


iii. Tidak berlaku percampuran antara lelaki dengan perempuan yang boleh 


menimbulkan fitnah. 
iv. Tidak bertujuan pemujaan atau penyembahan. 
v. Tidak dipersembahkan dengan gaya yang memberahikan. 
f) Tanggungjawab Penganjur 
Penganjur hendaklah mempastikan acara hiburan yang dianjurkan menepati garis 


panduan yang telah disediakan. 


5. Kesimpulan 


nani 5 


Garis Panduan ini diharap memberikan panduan kepada pihak yang terlibat dalam 
industri hiburan. Ia juga dijadikan usaha untuk mewujudkan masyarakat yang dapat 


mengamal dan menikmati hiburan berteraskan nilai-nilai akhlak dan syariat Islam. 

Nota: 

[1] Sesuatu perbuatan yang haram (Mausu'ah al-Fiqhiyyah) 

[2] Cubaan, gangguan, hasutan dan kekacauan (Tafsir Pimpinan al-Rahman Kepada Pengertian al-Quran) 
(3) Perkataan dan sebagainya yang tidak mendatangkan hasil serta tidak memberi faedah dan manfaat . 

